ได้มีเพศสัมพันธ์17-19 วันนี้ได้ตรวจไข่ตกตอนเช้าขึ้นขีดจางๆ จะมีโอกาสท้องไหม
สวัสดีค่ะ การตรวจหาฮอร์โมนการตกไข่ (LH) จากปัสสาวะ หากตรวจพบขึ้นขีดที่ 2 จางๆ จะถือว่ายังไม่มีการตกไข่เกิดขึ้น หากพบขึ้น 2 ขีดมีสีเข้มเท่ากับขีดแรกจึงจะถือว่าเป็นช่วงใกล้เวลาที่จะมีการตกไข่เกิดขึ้น โดยหลังจากที่ฮอร์โมน LH เพิ่มขึ้นจนตรวจได้ขีดที่ 2 ชัดเจนแล้ว การตกไข่จะเกิดขึ้นภายในเวลา 12-36 ช.ม.ดังนั้นการมีเพศสัมพันธ์ภายใน ช่วง 12-36 ช.ม. หลังจากตรวจพบ ก็จะมีโอกาสที่จะตั้งครรภ์ได้มากค่ะ ดังนั้น การมีเพศสัมพันธ์ในวันที่ 17-19 ก.ค.โอกาสในการตั้งครรภ์ถือว่ามีน้อยค่ะอย่างไรก็ตาม การตรวจหาการตกไข่ ควรตรวจในช่วงเวลาบ่าย ไม่ใช่ในตอนเช้า เพราะระดับฮอร์โมนจะขึ้นสูงสุดในช่วงบ่าย (ประมาณ 14.00 น.) ค่ะ